title: Komisijas Īstenošanas regula (ES) Nr. 369/2012 ( 2012. gada 27. aprīlis ), ar ko groza Īstenošanas regulu (ES) Nr. 540/2011 attiecībā uz darbīgo vielu asiņu miltu, kalcija karbīda, kalcija karbonāta, kaļķakmens, piparu un kvarca smilšu apstiprināšanas nosacījumiem  Dokuments attiecas uz EEZ

text:
               28.4.2012

               LV

               Eiropas Savienības Oficiālais Vēstnesis

               L 116/19

         KOMISIJAS ĪSTENOŠANAS REGULA (ES) Nr. 369/2012
   (2012. gada 27. aprīlis),
   ar ko groza Īstenošanas regulu (ES) Nr. 540/2011 attiecībā uz darbīgo vielu asiņu miltu, kalcija karbīda, kalcija karbonāta, kaļķakmens, piparu un kvarca smilšu apstiprināšanas nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu,
   tā kā:

               (1)

               Darbīgās vielas asiņu milti, kalcija karbīds, kalcija karbonāts, kaļķakmens, pipari un kvarca smiltis ar Komisijas Direktīvu 2008/127/EK (2) tika iekļautas Padomes Direktīvas 91/414/EEK (3) I pielikumā saskaņā ar procedūru, kas paredzēta 24.b pantā Komisijas 2004. gada 3. decembra Regulā (EK) Nr. 2229/2004, ar ko nosaka turpmākus sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK 8. panta 2. punktā (4). Kopš Direktīva 91/414/EEK ir aizstāta ar Regulu (EK) Nr. 1107/2009, uzskata, ka šīs vielas ir apstiprinātas atbilstoši minētajai regulai, un tās ir uzskaitītas pielikuma A daļā Komisijas 2011. gada 25. maija Īstenošanas Regulā (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (5).

               (2)

               Saskaņā ar Regulas (EK) Nr. 2229/2004 25.a pantu Eiropas Pārtikas nekaitīguma iestāde (turpmāk “iestāde”) 2011. gada 26. septembrī iesniedza Komisijai secinājumus par salīdzinošo pārskatīšanu attiecībā uz asiņu miltiem (6), 2011. gada 17. oktobrī – attiecībā uz kalcija karbīdu (7), 2011. gada 6. jūlijā – attiecībā uz kalcija karbonātu (8) un kaļķakmeni (9), 2011. gada 4. jūlijā – attiecībā uz piparu putekļu pēcekstrakcijas atlikumu (10) un 2011. gada 6. jūlijā – attiecībā uz kvarca smiltīm (11). Dalībvalstis un Komisija izskatīja novērtējuma ziņojumu projektus un iestādes secinājumus Pārtikas aprites un dzīvnieku veselības pastāvīgajā komitejā, un 2012. gada 9. martā tie tika pabeigti kā Komisijas pārskata ziņojums par asiņu miltiem, kalcija karbīdu, kalcija karbonātu, kaļķakmeni, piparu putekļu pēcekstrakcijas atlikumu un kvarca smiltīm.

               (3)

               Saskaņā ar Regulas (EK) Nr. 1107/2009 12. panta 2. punktu Komisija aicināja pieteikuma iesniedzējus iesniegt komentārus par iestādes secinājumiem. Turklāt saskaņā ar minētās regulas 13. panta 1. punktu Komisija aicināja pieteikuma iesniedzējus iesniegt komentārus par pārskata ziņojumu projektiem attiecībā uz asiņu miltiem, kalcija karbīdu, kalcija karbonātu, kaļķakmeni, piparu putekļu pēcekstrakcijas atlikumu un kvarca smiltīm. Pieteikuma iesniedzēji iesniedza komentārus, kas ir rūpīgi izskatīti.

               (4)

               Apstiprināts, ka darbīgās vielas asiņu milti, kalcija karbīds, kalcija karbonāts, kaļķakmens, pipari un kvarca smiltis ir uzskatāmas par apstiprinātām atbilstoši Regulai (EK) Nr. 1107/2009.

               (5)

               Ievērojot Regulas (EK) Nr. 1107/2009 13. panta 2. punktu, ko lasa kopā ar tās 6. pantu, un ņemot vērā pašreizējās zinātnes un tehnikas atziņas, ir jāgroza apstiprinājuma nosacījumi asiņu miltiem, kalcija karbīdam, kalcija karbonātam, kaļķakmenim, pipariem un kvarca smiltīm. Jo īpaši jāpieprasa papildu apstiprinoša informācija par asiņu miltiem, kalcija karbonātu un pipariem. Vienlaikus būtu jāveic konkrēti tehniski pielāgojumi, jo īpaši darbīgās vielas nosaukums “pipari” būtu jāaizstāj ar nosaukumu “piparu putekļu pēcekstrakcijas atlikums”.

               (6)

               Tāpēc Regulas (ES) Nr. 540/2011 pielikums būtu attiecīgi jāgroza.

               (7)

               Pirms šīs regulas piemērošanas būtu jāatvēl atbilstīgs laika posms, lai ļautu dalībvalstīm, pieteikumu iesniedzējiem un augu aizsardzības līdzekļu atļauju turētājiem izpildīt prasības, kas izriet no apstiprināšanas nosacījumu grozījumiem.

               (8)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. septembra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 27. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 344, 20.21.2008., 89. lpp.

      (3)  OV L 230, 19.8.1991., 1. lpp.

      (4)  OV L 379, 24.12.2004., 13. lpp.

      (5)  OV L 153, 11.6.2011., 1. lpp.

      (6)  Eiropas Pārtikas nekaitīguma iestāde, Conclusion on the peer review of the pesticide risk assessment of the active substance blood meal. EFSA Journal 2011; 9(10):2394. [36 pp.]. doi:10.2903/j.efsa.2011.2396. Pieejams tiešsaistē: www.efsa.europa.eu/efsajournal.htm.

      (7)  Eiropas Pārtikas nekaitīguma iestāde, Conclusion on the peer review of the pesticide risk assessment of the active substance calcium carbide. EFSA Journal 2011; 9(10):2419. [48 pp.]. doi:10.2903/j.efsa.2011.2419. Pieejams tiešsaistē: www.efsa.europa.eu/efsajournal.htm.

      (8)  Eiropas Pārtikas nekaitīguma iestāde, Conclusion on the peer review of the pesticide risk assessment of the active substance calcium carbonate. EFSA Journal 2011; 9(7):2298. [28 pp.] doi:10.2903/j.efsa.2011.2298. Pieejams tiešsaistē: www.efsa.europa.eu/efsajournal.htm.

      (9)  Eiropas Pārtikas nekaitīguma iestāde, Conclusion on the peer review of the pesticide risk assessment of the active substance limestone. EFSA Journal 2011; 9(7):2299. [33 pp.]. doi:10.2903/j.efsa.2011.2299. Pieejams tiešsaistē: www.efsa.europa.eu/efsajournal.htm.

      (10)  Eiropas Pārtikas nekaitīguma iestāde, Conclusion on the peer review of the pesticide risk assessment of the active substance pepper dust extraction residue. EFSA Journal 2011; 9(7):2285. [37 pp.]. doi:10.2903/j.efsa.2011.2285. Pieejams tiešsaistē: www.efsa.europa.eu/efsajournal.htm.

      (11)  Eiropas Pārtikas nekaitīguma iestāde, Conclusion on the peer review of the pesticide risk assessment of the active substance quartz sand. EFSA Journal 2011; 9(7):2300. [40 pp.]. doi:10.2903/j.efsa.2011.2300. Pieejams tiešsaistē: www.efsa.europa.eu/efsajournal.htm.

      PIELIKUMS
      Īstenošanas regulas (ES) Nr. 540/2011 pielikuma A daļu groza šādi.

                  (1)

                  Pielikuma A daļas 222. rindu attiecībā uz darbīgo vielu “asiņu milti” aizstāj ar šādu:

                              Parastais nosaukums, identifikācijas numuri

                                 IUPAC nosaukums

                              Tīrība

                              Apstiprināšanas datums

                              Apstiprināšanas termiņa beigas

                              Īpaši noteikumi

                              “Asiņu milti

                                 CAS Nr. 90989-74-5

                                 CIPAC Nr.: 909

                              Nav pieejams

                              ≥ 990 g/kg

                              2009. gada 1. septembris

                              2019. gada 31. augusts

                              A   DAĻA
                              Var atļaut izmantot tikai kā repelentu. Asiņu miltiem jāatbilst Regulai (EK) Nr. 1069/2009 (1) un Regulai (ES) Nr. 142/2011 (2).
                              B   DAĻA
                              Novērtējot pieteikumus, kas iesniegti, lai saņemtu atļauju lietot asiņu miltus saturošus augu aizsardzības līdzekļus citādi, nevis tieši lietojot uz atsevišķiem augiem, dalībvalstis īpašu uzmanību pievērš Regulas (EK) Nr. 1107/2009 4. panta 3. punktā minētajiem kritērijiem un nodrošina, lai pirms šādas atļaujas izsniegšanas būtu iesniegti visi nepieciešamie dati un informācija.
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā grozītā pārskata ziņojuma secinājumus par asiņu miltiem (SANCO/2604/2008) un jo īpaši tā I un II papildinājumu, kā to 2012. gada 9. martā pabeigusi Pārtikas aprites un dzīvnieku veselības pastāvīgā komiteja.
                              Izmantošanas nosacījumos vajadzības gadījumā ietver apdraudējuma mazināšanas pasākumus.
                              Pieteikuma iesniedzējs iesniedz dalībvalstīm, Komisijai un iestādei apstiprinošu informāciju par tehniskā materiāla specifikāciju līdz 2013. gada 1. martam.

                  (2)

                  Pielikuma A daļas 223. rindu attiecībā uz darbīgo vielu “kalcija karbīds” aizstāj ar šādu:

                              Parastais nosaukums, identifikācijas numuri

                                 IUPAC nosaukums

                              Tīrība

                              Apstiprināšanas datums

                              Apstiprināšanas termiņa beigas

                              Īpaši noteikumi

                              “Kalcija karbīds

                                 CAS Nr. 75-20-7

                                 CIPAC Nr. 910

                              Kalcija acetilenīds

                              ≥ 765 g/kg
                              Satur 0,08 – 0,9 g/kg kalcija fosfīda

                              2009. gada 1. septembris

                              2019. gada 31. augusts

                              A   DAĻA
                              Var atļaut izmantot tikai kā repelentu.
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā grozītā pārskata ziņojuma secinājumus par kalcija karbīdu(SANCO/2605/2008) un jo īpaši tā I un II papildinājumu, kā to 2012. gada 9. martā pabeigusi Pārtikas aprites un dzīvnieku veselības pastāvīgā komiteja.
                              Izmantošanas nosacījumos vajadzības gadījumā ietver apdraudējuma mazināšanas pasākumus.”

                  (3)

                  Pielikuma A daļas 224. rindu attiecībā uz darbīgo vielu “kalcija karbonāts” aizstāj ar šādu:

                              Parastais nosaukums, identifikācijas numuri

                                 IUPAC nosaukums

                              Tīrība

                              Apstiprināšanas datums

                              Apstiprināšanas termiņa beigas

                              Īpaši noteikumi

                              “Kalcija karbonāts

                                 CAS Nr. 471-34-1

                                 CIPAC Nr. 843

                              Kalcija karbonāts

                              ≥ 995 g/kg

                              2009. gada 1. septembris

                              2019. gada 31. augusts

                              A   DAĻA
                              Var atļaut izmantot tikai kā repelentu.
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā grozītā pārskata ziņojuma secinājumus par kalcija karbonātu (SANCO/2606/2008) un jo īpaši tā I un II papildinājumu, kā to 2012. gada 9. martā pabeigusi Pārtikas aprites un dzīvnieku veselības pastāvīgā komiteja.
                              Izmantošanas nosacījumos vajadzības gadījumā ietver apdraudējuma mazināšanas pasākumus.
                              Pieteikuma iesniedzējs iesniedz apstiprinošu informāciju par:

                                          —

                                          tehniskā materiāla specifikācijas papildu datiem;

                                          —

                                          analīzes metodēm kalcija karbonāta noteikšanai reprezentatīvajā formulā un piemaisījumu noteikšanai tehniskajā materiālā.

                                    Šī informācija tiek iesniegta dalībvalstīm, Komisijai un iestādei līdz 2013. gada 1. martam.”

                  (4)

                  Pielikuma A daļas 237. rindu attiecībā uz darbīgo vielu “kaļķakmens” aizstāj ar šādu:

                              Parastais nosaukums, identifikācijas numuri

                                 IUPAC nosaukums

                              Tīrība

                              Apstiprināšanas datums

                              Apstiprināšanas termiņa beigas

                              Īpaši noteikumi

                              “Kaļķakmens

                                 CAS Nr. 1317-65-3

                                 CIPAC Nr. 852

                              Kalcija karbonāts

                              ≥ 980 g/kg

                              2009. gada 1. septembris

                              2019. gada 31. augusts

                              A   DAĻA
                              Var atļaut izmantot tikai kā repelentu.
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā grozītā pārskata ziņojuma secinājumus par kaļķakmeni(SANCO/2618/2008) un jo īpaši tā I un II papildinājumu, kā to 2012. gada 9. martā pabeigusi Pārtikas aprites un dzīvnieku veselības pastāvīgā komiteja.
                              Izmantošanas nosacījumos vajadzības gadījumā ietver apdraudējuma mazināšanas pasākumus.”

                  (5)

                  Pielikuma A daļas 239. rindu attiecībā uz darbīgo vielu “pipari” aizstāj ar šādu:

                              Parastais nosaukums, identifikācijas numuri

                                 IUPAC nosaukums

                              Tīrība

                              Apstiprināšanas datums

                              Apstiprināšanas termiņa beigas

                              Īpaši noteikumi

                              “Piparu putekļu pēcekstrakcijas atlikums (PDER)

                                 CAS Nr. nav piešķirts

                                 CIPAC Nr. nav piešķirts

                              Ar tvaiku destilēti un ar ekstrahējošu šķīdinātāju apstrādāti melnie pipari – Piper nigrum

                              Tas ir sarežģīts ķīmisku vielu maisījums, sastāvdaļa piperīns kā marķieris – vismaz 4%

                              2009. gada 1. septembris

                              2019. gada 31. augusts

                              A   DAĻA
                              Var atļaut izmantot tikai kā repelentu.
                              B   DAĻA
                              Novērtējot pieteikumus, kas iesniegti, lai saņemtu atļauju lietot piparu putekļu pēcekstrakcijas atlikumu (PDER) saturošus augu aizsardzības līdzekļus citādi, nevis piemājas dārzos, dalībvalstis pievērš īpašu uzmanību Regulas (EK) Nr. 1107/2009 4. panta 3. punktā minētajiem kritērijiem un nodrošina, lai pirms šādas atļaujas izsniegšanas būtu iesniegti visi nepieciešamie dati un informācija.
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā grozītā pārskata ziņojuma secinājumus par pipariem (SANCO/2620/2008) un jo īpaši tā I un II papildinājumu, kā to 2012. gada 9. martā pabeigusi Pārtikas aprites un dzīvnieku veselības pastāvīgā komiteja.
                              Izmantošanas nosacījumos vajadzības gadījumā ietver apdraudējuma mazināšanas pasākumus.
                              Pieteikuma iesniedzējs iesniedz dalībvalstīm, Komisijai un iestādei apstiprinošu informāciju par tehniskā materiāla specifikāciju līdz 2013. gada 1. martam.”

                  (6)

                  Pielikuma A daļas 247. rindu attiecībā uz darbīgo vielu “kvarca smiltis” aizstāj ar šādu:

                              Parastais nosaukums, identifikācijas numuri

                                 IUPAC nosaukums

                              Tīrība

                              Apstiprināšanas datums

                              Apstiprināšanas termiņa beigas

                              Īpaši noteikumi

                              “Kvarca smiltis

                                 CAS Nr. 14808-60-7, 7637-86-9

                                 CIPAC Nr. 855

                              Kvarcs, silīcija dioksīds

                              ≥ 915 g/kg
                              Ne vairāk kā 0,1 % kristāliskā silīcija daļiņu (ar diametru mazāku par 50 um.)

                              2009. gada 1. septembris

                              2019. gada 31. augusts

                              A   DAĻA
                              Var atļaut izmantot tikai kā repelentu.
                              B   DAĻA
                              Novērtējot pieteikumus, kas iesniegti, lai saņemtu atļauju lietot kvarca smiltis saturošus augu aizsardzības līdzekļus citādi, nevis kokiem mežsaimniecībā,dalībvalstis īpašu uzmanību pievērš Regulas (EK) Nr. 1107/2009 4. panta 3. punktā minētajiem kritērijiem un nodrošina, lai pirms šādas atļaujas izsniegšanas būtu iesniegti visi nepieciešamie dati un informācija.
                              Lai īstenotu VI pielikuma vienotos principus, ņem vērā pārskata ziņojuma secinājumus par kvarca smiltīm (SANCO/2628/2008) un jo īpaši tā I un II papildinājumu, kā to pabeigusi Pārtikas aprites un dzīvnieku veselības pastāvīgā komiteja.
                              Izmantošanas nosacījumos vajadzības gadījumā ietver apdraudējuma mazināšanas pasākumus.”

         (1)  OV L 300, 14.11.2009., 1. lpp.

         (2)  OV L 54, 26.2.2011., 1. lpp.”


title: Komisijas Īstenošanas regula (ES) Nr. 589/2012 ( 2012. gada 4. jūlijs ), ar ko apstiprina darbīgo vielu fluksapiroksādu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               5.7.2012

               LV

               Eiropas Savienības Oficiālais Vēstnesis

               L 175/7

         KOMISIJAS ĪSTENOŠANAS REGULA (ES) Nr. 589/2012
   (2012. gada 4. jūlijs),
   ar ko apstiprina darbīgo vielu fluksapiroksādu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu Padomes Direktīva 91/414/EEK (2) attiecībā uz apstiprinājuma procedūru un nosacījumiem jāpiemēro darbīgajām vielām, par kurām saskaņā ar minētās direktīvas 6. panta 3. punktu pieņemts lēmums pirms 2011. gada 14. jūnija. Attiecībā uz fluksapiroksādu Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Lēmumu 2010/672/ES (3).

               (2)

               Saskaņā ar Direktīvas 91/414/EEK 6. panta 2. punktu Apvienotā Karaliste 2009. gada 11. decembrī saņēma pieteikumu no BASF SE darbīgās vielas fluksapiroksāda iekļaušanai Direktīvas 91/414/EEK I pielikumā. Ar Lēmumu 2010/672/ES tika apstiprināts, ka dokumentācija ir pilnīga, proti, to var uzskatīt par atbilstošu Direktīvas 91/414/EEK II un III pielikuma prasībām attiecībā uz datiem un informāciju.

               (3)

               Šīs darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz lietojuma veidiem, kurus ierosinājis pieteikuma iesniedzējs. Izraudzītā ziņotāja dalībvalsts 2011. gada 11. janvārī iesniedza novērtējuma ziņojuma projektu.

               (4)

               Dalībvalstis un Eiropas Pārtikas nekaitīguma iestāde (turpmāk “iestāde”) izskatīja novērtējuma ziņojuma projektu. Iestāde 2011. gada 16. decembrī iesniedza Komisijai secinājumus par darbīgās vielas fluksapiroksāda pesticīdu riska novērtējuma salīdzinošo pārskatīšanu (4). Dalībvalstis un Komisija novērtējuma ziņojuma projektu izskatīja Pārtikas aprites un dzīvnieku veselības pastāvīgajā komitejā, un 2012. gada 1. jūnijā tas tika pabeigts kā Komisijas pārskata ziņojums par fluksapiroksādu.

               (5)

               Dažādajās veiktajās pārbaudēs tika konstatēts, ka fluksapiroksādu saturoši augu aizsardzības līdzekļi kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt fluksapiroksādu.

               (6)

               Neskarot saistības, kas apstiprināšanas rezultātā noteiktas ar Regulu (EK) Nr. 1107/2009, ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro šādi nosacījumi. Pēc apstiprināšanas dalībvalstīm būtu jāatvēl seši mēneši atļauju pārskatīšanai attiecībā uz augu aizsardzības līdzekļiem, kas satur fluksapiroksādu. Dalībvalstīm attiecīgi būtu jāmaina, jāaizstāj vai jāatsauc atļaujas. Atkāpjoties no iepriekš minētā termiņa, jāparedz ilgāks laikposms, lai iesniegtu un novērtētu visu III pielikuma dokumentāciju, kā noteikts Direktīvā 91/414/EEK, par katra augu aizsardzības līdzekļa katru paredzēto lietojuma veidu saskaņā ar vienotajiem principiem.

               (7)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (5), var rasties grūtības, interpretējot pašreizējo atļauju turētāju pienākumus attiecībā uz piekļuvi datiem. Lai izvairītos no turpmākiem sarežģījumiem, varētu būt jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz nekādus jaunus pienākumus nedz dalībvalstīm, nedz atļauju turētājiem.

               (8)

               Saskaņā ar Regulas (EK) Nr. 1107/2009 13. panta 4. punktu attiecīgi būtu jāgroza pielikums Komisijas 2011. gada 25. maija Īstenošanas regulai (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (6).

               (9)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu fluksapiroksādu, kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 vajadzības gadījumā līdz 2013. gada 30. jūnijam groza vai atsauc pašreizējās atļaujas augu aizsardzības līdzekļiem, kas satur darbīgo vielu fluksapiroksādu.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot tos nosacījumus, kas norādīti attiecīgā pielikuma īpašo noteikumu ailē, un vai atļaujas turētājam saskaņā ar Direktīvas 91/414/EEK 13. panta 1.–4. punkta nosacījumiem un Regulas (EK) Nr. 1107/2009 62. pantu ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, katru atļauto augu aizsardzības līdzekli, kas satur fluksapiroksādu kā vienīgo darbīgo vielu vai vienu no vairākām darbīgajām vielām, kuras ir iekļautas Īstenošanas regulas (ES) Nr. 540/2011 pielikumā vēlākais līdz 2012. gada 31. decembrim, dalībvalstis atkārtoti novērtē saskaņā ar vienotajiem principiem, kuri noteikti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma īpašo noteikumu sleju. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja līdzeklis satur fluksapiroksādu kā vienīgo darbīgo vielu, atļauju vajadzības gadījumā groza vai atsauc vēlākais līdz 2014. gada 30. jūnijam; vai

               b)

               ja līdzeklis satur fluksapiroksādu kā vienu no vairākām darbīgajām vielām, atļauju vajadzības gadījumā groza vai atsauc vēlākais līdz 2014. gada 30. jūnijam vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas iekļautas Direktīvas 91/414/EEK I pielikumā vai ar kuriem minētā viela vai vielas apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 4. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 230, 19.8.1991., 1. lpp.

      (3)  OV L 290, 6.11.2010., 51. lpp.

      (4)  EFSA Journal (2012); 10(1):2522. Pieejams tiešsaistē: www.efsa.europa.eu.

      (5)  OV L 366, 15.12.1992., 10. lpp.

      (6)  OV L 153, 11.6.2011., 1. lpp.

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                  Fluksapiroksāds

                     CAS Nr. 907204-31-3

                     CIPAC Nr. 828

                  3-(difluorometil)-1-metil-N-(3′,4′,5′-trifluorobifenil-2-il)pirazole-4-karboksamīds

                  ≥ 950 g/kg
                  Toluola piemaisījums tehniskajā materiālā nedrīkst pārsniegt 1 g/kg.

                  2013. gada 1. janvāris

                  2022. gada 31. decembris

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par fluksapiroksādu, un jo īpaši I un II papildinājumu, ko 2012. gada 1. jūnijā pabeidza Pārtikas aprites un dzīvnieku veselības pastāvīgā komiteja.
                  Šajā vispārējā novērtējumā dalībvalstīm jāpievērš īpaša uzmanība gruntsūdeņu apdraudējumam, ja darbīgo vielu izmanto reģionos ar jutīgu augsni un/vai klimatiskajiem apstākļiem.
                  Vajadzības gadījumā atļaujas nosacījumos jāiekļauj riska mazināšanas pasākumi.
                  Šajā ierakstā norādītā tīrība noteikta eksperimentālā ražotnē. Dalībvalsts, kura veic pārbaudi, saskaņā ar Regulas (EK) Nr. 1107/2009 38. pantu informē Komisiju par rūpnieciski ražotā tehniskā materiāla specifikāciju.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļu papildina ar šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “24

                     Fluksapiroksāds

                        CAS Nr. 907204-31-3

                        CIPAC Nr. 828

                     3-(difluorometil)-1-metil-N-(3′,4′,5′-trifluorobifenil-2-il)pirazole-4-karboksamīds

                     ≥ 950 g/kg
                     Toluola piemaisījums tehniskajā materiālā nedrīkst pārsniegt 1 g/kg.

                     2013. gada 1. janvāris

                     2022. gada 31. decembris

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par fluksapiroksādu, un jo īpaši I un II papildinājumu, ko 2012. gada 1. jūnijā pabeidza Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstīm jāpievērš īpaša uzmanība gruntsūdeņu apdraudējumam, ja darbīgo vielu izmanto reģionos ar jutīgu augsni un/vai klimatiskajiem apstākļiem.
                     Vajadzības gadījumā atļaujas nosacījumos jāiekļauj riska mazināšanas pasākumi.
                     Šajā ierakstā norādītā tīrība noteikta eksperimentālā ražotnē. Dalībvalsts, kura veic pārbaudi, saskaņā ar Regulas (EK) Nr. 1107/2009 38. pantu informē Komisiju par rūpnieciski ražotā tehniskā materiāla specifikāciju.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) 2015/307 ( 2015. gada 26. februāris ), ar ko groza Īstenošanas regulu (ES) Nr. 540/2011 attiecībā uz darbīgās vielas triklopira apstiprināšanas nosacījumiem  Dokuments attiecas uz EEZ

text:
               27.2.2015

               LV

               Eiropas Savienības Oficiālais Vēstnesis

               L 56/6

         KOMISIJAS ĪSTENOŠANAS REGULA (ES) 2015/307
   (2015. gada 26. februāris),
   ar ko groza Īstenošanas regulu (ES) Nr. 540/2011 attiecībā uz darbīgās vielas triklopira apstiprināšanas nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 21. panta 3. punktā minēto otro alternatīvu un 78. panta 2. punktu,
   tā kā:

               (1)

               Ar Komisijas Direktīvu 2006/74/EK (2) triklopiru kā darbīgo vielu iekļāva Padomes Direktīvas 91/414/EEK (3) I pielikumā ar nosacījumu, ka attiecīgās dalībvalstis nodrošina, ka pieteikuma iesniedzējs, pēc kura pieprasījuma triklopiru iekļāva minētajā pielikumā, sniedz papildu informāciju, lai apstiprinātu akūta un ilgtermiņa riska novērtējumu attiecībā uz putniem un zīdītājiem, un metabolīta 6-hlor-2-piridinola risku attiecībā uz ūdens organismiem.

               (2)

               Darbīgās vielas, kas iekļautas Direktīvas 91/414/EEK I pielikumā, ir uzskatāmas par apstiprinātām saskaņā ar Regulu (EK) Nr. 1107/2009 un ir iekļautas Komisijas Īstenošanas regulas (ES) Nr. 540/2011 (4) pielikuma A daļā.

               (3)

               Pieteikuma iesniedzējs noteiktajā laikā ziņotājai dalībvalstij Īrijai iesniedza papildu informāciju, lai apstiprinātu riska novērtējumu putniem un zīdītājiem, un ūdens organismiem.

               (4)

               Īrija izvērtēja pieteikuma iesniedzēja iesniegto papildu informāciju. Tā šo izvērtējumu kā novērtējuma ziņojuma projekta divus papildinājumus 2011. gada 25. janvārī un 2013. gada 22. novembrī iesniedza pārējām dalībvalstīm, Komisijai un Eiropas Pārtikas nekaitīguma iestādei (turpmāk “Iestāde”).

               (5)

               Komisija uzskatīja, ka pieteikuma iesniedzēja sniegtā papildu informācija pierāda, ka nepieņemamu apdraudējumu putniem un zīdītājiem var novērst tikai tad, ja nosaka papildu ierobežojumus.

               (6)

               Komisija aicināja pieteikuma iesniedzēju sniegt piezīmes par triklopira pārskata ziņojumu.

               (7)

               Komisija secināja, ka prasītā apstiprinošā papildu informācija nav pilnībā sniegta un ka nepieņemamu apdraudējumu putniem un zīdītājiem var novērst tikai tad, ja nosaka papildu ierobežojumus.

               (8)

               Ir apstiprināts, ka darbīgā viela triklopirs ir uzskatāma par apstiprinātu saskaņā ar Regulu (EK) Nr. 1107/2009. Lai samazinātu putnu un zīdītāju eksponētību, tomēr ir lietderīgi grozīt šīs darbīgās vielas lietošanas nosacījumus, jo īpaši ierobežojot tās izmantošanu.

               (9)

               Tāpēc attiecīgi būtu jāgroza Īstenošanas regulas (ES) Nr. 540/2011 pielikums.

               (10)

               Dalībvalstīm būtu jāatvēl zināms laiks, lai tās varētu grozīt vai atsaukt tādu augu aizsardzības līdzekļu atļaujas, kas satur triklopiru.

               (11)

               Ja attiecībā uz triklopiru saturošiem augu aizsardzības līdzekļiem dalībvalstis nosaka pagarinājuma periodu saskaņā ar Regulas (EK) Nr. 1107/2009 46. pantu, šim periodam būtu jābeidzas ne vēlāk kā astoņpadsmit mēnešus pēc tam, kad šī regula stājusies spēkā.

               (12)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Grozījumi Īstenošanas Regulā (ES) Nr. 540/2011
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Pārejas pasākumi
   Dalībvalstis saskaņā ar Regulu (EK) Nr. 1107/2009 vajadzības gadījumā līdz 2015. gada 19. septembrim groza vai atsauc spēkā esošās atļaujas augu aizsardzības līdzekļiem, kuri kā darbīgo vielu satur triklopiru.
   3. pants
   Pagarinājuma periods
   Jebkurš pagarinājuma periods, ko dalībvalstis piešķir saskaņā ar Regulas (EK) Nr. 1107/2009 46. pantu, ir iespējami īss un beidzas ne vēlāk kā 2016. gada 19. septembrī.
   4. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 26. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Komisijas 2006. gada 21. augusta Direktīva 2006/74/EK, ar ko groza Padomes Direktīvu 91/414/EEK, iekļaujot tajā aktīvās vielas dihlorpropu-P, metkonazolu, pirimetanilu un triklopiru (OV L 235, 30.8.2006., 17. lpp.).

      (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      PIELIKUMS
      Īstenošanas regulas (ES) Nr. 540/2011 pielikuma A daļas 136. rindā “Triklopirs” sleju “Īpaši noteikumi” aizstāj ar šādu:

         “A DAĻA
         Var atļaut lietot tikai kā herbicīdu. Var atļaut lietojumus, kuros viena gada deva nepārsniedz 480 g darbīgās vielas uz hektāru.
         B DAĻA
         Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par triklopiru un jo īpaši tā I un II papildinājumu, ko 2014. gada 12. decembrī pabeigusi Augu, dzīvnieku, pārtikas aprites un dzīvnieku barības pastāvīgā komiteja.
         Vispārējā novērtēšanā dalībvalstis:

                     —

                     īpašu uzmanību pievērš gruntsūdeņu aizsardzībai jutīgos apstākļos. Vajadzības gadījumā atļaujas piešķiršanas nosacījumos ietver riska mazināšanas pasākumus un jutīgajās zonās uzsāk uzraudzības programmas,

                     —

                     īpašu uzmanību pievērš operatoru drošībai un nodrošina, ka lietošanas noteikumos paredzēts izmantot piemērotus individuālos aizsardzības līdzekļus,

                     —

                     pievērš īpašu uzmanību putnu, zīdītāju, ūdens organismu un blakussugu augu aizsardzībai. Atļaujas nosacījumos vajadzības gadījumā ietver riska mazināšanas pasākumus.”


title: Komisijas Īstenošanas regula (ES) Nr. 570/2013 ( 2013. gada 17. jūnijs ), ar ko apstiprina darbīgo vielu geraniolu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Īstenošanas Regulas (ES) Nr. 540/2011 pielikumu  Dokuments attiecas uz EEZ

text:
               20.6.2013

               LV

               Eiropas Savienības Oficiālais Vēstnesis

               L 168/18

      KOMISIJAS ĪSTENOŠANAS REGULA (ES) Nr. 570/2013
   (2013. gada 17. jūnijs),
   ar ko apstiprina darbīgo vielu geraniolu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Īstenošanas Regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu darbīgajām vielām, par kurām saskaņā ar minētās direktīvas 6. panta 3. punktu pirms 2011. gada 14. jūnija pieņemts lēmums, attiecībā uz apstiprinājuma procedūru un nosacījumiem piemēro Direktīvu 91/414/EEK (2). Attiecībā uz geraniolu Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Lēmumu 2011/266/ES (3).

               (2)

               Saskaņā ar Direktīvas 91/414/EEK 6. panta 2. punktu Apvienotā Karaliste 2008. gada 7. martā saņēma pieteikumu no Eden Research PLC darbīgās vielas geraniola iekļaušanai Direktīvas 91/414/EEK I pielikumā. Ar Lēmumu 2011/266/EK tika apstiprināts, ka dokumentācija ir pilnīga, proti, to principā to var uzskatīt par atbilstošu Direktīvas 91/414/EEK II un III pielikuma prasībām attiecībā uz datiem un informāciju.

               (3)

               Šīs darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz lietojuma veidiem, kurus ierosinājis pieteikuma iesniedzējs. Izraudzītā ziņotāja dalībvalsts 2011. gada 30. jūnijā iesniedza novērtējuma ziņojuma projektu.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “iestāde”). 2012. gada 15. oktobrī iestāde iesniedza Komisijai secinājumu par darbīgās vielas geraniola pesticīdu riska novērtējuma pārskatīšanu (4). Dalībvalstis un Komisija izskatīja novērtējuma ziņojuma projektu un iestādes secinājumu Pārtikas aprites un dzīvnieku veselības pastāvīgajā komitejā, un 2013. gada 17. maijā tas tika pabeigts kā Komisijas pārskata ziņojums par geraniolu.

               (5)

               Dažādajās veiktajās pārbaudēs tika konstatēts, ka geraniolu saturoši augu aizsardzības līdzekļi kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietojuma veidu, kas tika pārbaudīts un sīki izklāstīts Komisijas pārskata ziņojumā. Tāpēc ir lietderīgi apstiprināt geraniolu.

               (6)

               Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz atsevišķi nosacījumi un ierobežojumi. Īpaši lietderīgi ir pieprasīt papildu apstiprinošu informāciju.

               (7)

               Pirms apstiprināšanas būtu jāatvēl pietiekami ilgs periods, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (8)

               Neskarot saistības, kas apstiprināšanas rezultātā noteiktas ar Regulu (EK) Nr. 1107/2009, un ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētie nosacījumi. Pēc apstiprināšanas dalībvalstīm būtu jāatvēl seši mēneši atļauju pārskatīšanai attiecībā uz augu aizsardzības līdzekļiem, kas satur geraniolu. Dalībvalstīm attiecīgi būtu jāmaina, jāaizstāj vai jāatsauc atļaujas. Atkāpjoties no iepriekš minētā termiņa, būtu jāparedz ilgāks laiks, lai iesniegtu un novērtētu visus atjauninātos III pielikumā minētos dokumentus par katru augu aizsardzības līdzekli katram paredzētajam lietojuma veidam un saskaņā ar vienotajiem principiem, kā noteikts Direktīvā 91/414/EEK.

               (9)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (5), var rasties grūtības, interpretējot spēkā esošo atļauju turētāju pienākumus attiecībā uz piekļuvi datiem. Lai izvairītos no turpmākiem sarežģījumiem, būtu jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz jaunus pienākumus nedz dalībvalstīm, nedz atļauju turētājiem.

               (10)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza pielikums Komisijas 2011. gada 25. maija Īstenošanas regulai (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz apstiprināto darbīgo vielu sarakstu (6).

               (11)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu geraniolu, kas aprakstīta I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 attiecīgā gadījumā līdz 2014. gada 31. maijam groza vai atsauc spēkā esošās atļaujas darbīgo vielu geraniolu saturošiem augu aizsardzības līdzekļiem.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot tos, kas norādīti minētā pielikuma īpašo noteikumu ailē, un vai atļaujas turētājam saskaņā ar Direktīvas 91/414/EEK 13. panta 1. līdz 4. punkta un Regulas (EK) Nr. 1107/2009 62. panta nosacījumiem ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, katru atļauto augu aizsardzības līdzekli, kas satur geraniolu kā vienīgo darbīgo vielu vai vienu no vairākām darbīgajām vielām, kuras ir iekļautas Īstenošanas regulas (ES) Nr. 540/2011 pielikumā vēlākais līdz 2013. gada 30. novembrim, dalībvalstis atkārtoti novērtē saskaņā ar vienotajiem principiem, kuri noteikti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma īpašo noteikumu sleju. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja geraniols ir vienīgā darbīgā viela līdzeklī, vajadzības gadījumā groza vai atsauc atļauju vēlākais līdz 2015. gada 31. maijam; vai

               b)

               ja līdzeklis satur geraniolu kā vienu no vairākām darbīgajām vielām, atļauju vajadzības gadījumā groza vai atsauc līdz 2015. gada 31. maijam vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas tika iekļautas Direktīvas 91/414/EEK I pielikumā vai ar kuriem minētā viela vai vielas ir apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 1. decembra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 17. jūnijā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 230, 19.8.1991., 1. lpp.

      (3)  OV L 114, 4.5.2011., 3. lpp.

      (4)  EFSA Journal (2012); 10(11):2915. Pieejams tiešsaistē: www.efsa.europa.eu

      (5)  OV L 366, 15.12.1992., 10. lpp.

      (6)  OV L 153, 11.6.2011., 1. lpp.

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprinājuma beigu datums

                  Īpaši noteikumi

                  Geraniols CAS Nr. 106-24-1

                     CIPAC Nr. 968

                     E) 3,7-dimetil-2,6-oktadiēn-1-ols

                  ≥ 980 g/kg

                  2013. gada 1. decembris

                  2023. gada 30. novembris

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par geraniolu un jo īpaši tā I un II papildinājumu, kā tos 2013. gada 17. maijā pabeigusi Pārtikas aprites un dzīvnieku veselības pastāvīgā komiteja.
                  Šajā vispārējā novērtējumā dalībvalstis īpašu uzmanību pievērš:

                              —

                              operatoru, darbinieku, tuvumā esošu personu un iedzīvotāju aizsardzībai, nodrošinot, lai lietošanas noteikumos tiktu paredzēts, ka attiecīgā gadījumā ir jāizmanto atbilstoši individuālās aizsardzības līdzekļi;

                              —

                              gruntsūdeņu aizsardzībai, ja darbīgā viela izmantota reģionos ar jutīgu augsni un/vai klimatiskajiem apstākļiem;

                              —

                              riskam attiecībā uz ūdens organismiem;

                              —

                              riskam attiecībā uz putniem un zīdītājiem.

                        Lietošanas nosacījumos attiecīgā gadījumā ietver riska mazināšanas pasākumus.
                  Pieteikuma iesniedzējs iesniedz šādu apstiprinošu informāciju:

                              a)

                              dati, kuros dabiskā fona eksponētība geraniolam ir salīdzināta ar eksponētību, kas rodas, geraniolu izmantojot par augu aizsardzības līdzekli. Šie dati attiecas gan uz cilvēku, gan uz putnu, zīdītāju un ūdens organismu eksponētību;

                              b)

                              gruntsūdeņu eksponētība.

                        Minēto informāciju pieteikuma iesniedzējs iesniedz Komisijai, dalībvalstīm un iestādei līdz 2015. gada 30. novembrim.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļā pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprinājuma beigu datums

                     Īpaši noteikumi

                     “46

                     Geraniols CAS Nr. 106-24-1

                        CIPAC Nr. 968

                        E) 3,7-dimetil-2,6-oktadiēn-1-ols

                     ≥ 980 g/kg

                     2013. gada 1. decembris

                     2023. gada 30. novembris

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par geraniolu un jo īpaši tā I un II papildinājumu, kā tos 2013. gada 17. maijā pabeigusi Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstis īpašu uzmanību pievērš:

                                 —

                                 operatoru, darbinieku, tuvumā esošu personu un iedzīvotāju aizsardzībai, nodrošinot, lai lietošanas noteikumos tiktu paredzēts, ka attiecīgā gadījumā ir jāizmanto atbilstoši individuālās aizsardzības līdzekļi;

                                 —

                                 gruntsūdeņu aizsardzībai, ja darbīgā viela izmantota reģionos ar jutīgu augsni un/vai klimatiskajiem apstākļiem;

                                 —

                                 riskam attiecībā uz ūdens organismiem;

                                 —

                                 riskam attiecībā uz putniem un zīdītājiem.

                           Lietošanas nosacījumos attiecīgā gadījumā ietver riska mazināšanas pasākumus.
                     Pieteikuma iesniedzējs iesniedz šādu apstiprinošu informāciju:

                                 a)

                                 dati, kuros dabiskā fona eksponētība geraniolam ir salīdzināta ar eksponētību, kas rodas, geraniolu izmantojot par augu aizsardzības līdzekli. Šie dati attiecas gan uz cilvēku, gan uz putnu, zīdītāju un ūdens organismu eksponētību;

                                 b)

                                 gruntsūdeņu eksponētība.

                           Minēto informāciju pieteikuma iesniedzējs iesniedz Komisijai, dalībvalstīm un iestādei līdz 2015. gada 30. novembrim.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.”


title: Komisijas Īstenošanas regula (ES) Nr. 1089/2013 ( 2013. gada 4. novembris ), ar ko groza Īstenošanas regulu (ES) Nr. 540/2011 attiecībā uz darbīgās vielas diatomīta (diatomīta zemes) apstiprināšanas nosacījumiem  Dokuments attiecas uz EEZ

text:
               5.11.2013

               LV

               Eiropas Savienības Oficiālais Vēstnesis

               L 293/31

         KOMISIJAS ĪSTENOŠANAS REGULA (ES) Nr. 1089/2013
   (2013. gada 4. novembris),
   ar ko groza Īstenošanas regulu (ES) Nr. 540/2011 attiecībā uz darbīgās vielas diatomīta (diatomīta zemes) apstiprināšanas nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punkta c) apakšpunktu un 78. panta 2. punktu,
   tā kā:

               (1)

               Darbīgo vielu diatomītu (diatomīta zemi) iekļāva Padomes Direktīvas 91/414/EEK (2) I pielikumā ar Komisijas Direktīvu 2008/127/EK (3) saskaņā ar Komisijas Regulas (EK) Nr. 2229/2004 (4) 24.b pantā norādīto procedūru. Kopš Direktīva 91/414/EEK ir aizstāta ar Regulu (EK) Nr. 1107/2009, uzskata, ka šī viela ir apstiprināta atbilstoši minētajai regulai un iekļauta Komisijas Īstenošanas regulas (ES) Nr. 540/2011 (5) pielikuma A daļā.

               (2)

               Saskaņā ar Regulas (EK) Nr. 2229/2004 25.a pantu Eiropas Pārtikas nekaitīguma iestāde (turpmāk “Iestāde”) 2012. gada 22. jūnijā iesniedza Komisijai secinājumu attiecībā uz pārskata ziņojuma projektu par diatomītu (diatomīta zemi). Iestāde savu secinājumu par diatomītu (diatomīta zemi) darīja zināmu ziņotājam. Komisija aicināja ziņotāju iesniegt piezīmes attiecībā uz pārskata ziņojuma projektu par diatomītu (diatomīta zemi). Dalībvalstis un Komisija izskatīja pārskata ziņojuma projektu un Iestādes secinājumus Pārtikas aprites un dzīvnieku veselības pastāvīgajā komitejā, un 2013. gada 3. oktobrī tas tika pabeigts kā Komisijas pārskata ziņojums par diatomītu (diatomīta zemi).

               (3)

               Ir apstiprināts, ka darbīgā viela diatomīts (diatomīta zeme) ir uzskatāma par apstiprinātu saskaņā ar Regulu (EK) Nr. 1107/2009.

               (4)

               Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, ir jāgroza apstiprināšanas nosacījumi. Īpaši lietderīgi ir pieprasīt papildu apstiprinošu informāciju.

               (5)

               Tāpēc attiecīgi būtu jāgroza Īstenošanas regulas (ES) Nr. 540/2011 pielikums.

               (6)

               Dalībvalstīm būtu jādod laiks, lai grozītu vai atceltu atļaujas, kas izsniegtas augu aizsardzības līdzekļiem, kuri satur diatomītu (diatomīta zemi).

               (7)

               Ja dalībvalstis atbilstoši Regulas (EK) Nr. 1107/2009 46. pantam atvēl pagarinājuma periodu, augu aizsardzības līdzekļiem, kuri satur diatomītu (diatomīta zemi), šis periods nedrīkst pārsniegt astoņpadsmit mēnešus pēc regulas spēkā stāšanās dienas.

               (8)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Grozījums Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Pārejas pasākumi
   Līdz 2014. gada 25. maijam dalībvalstis atbilstoši Regulai (EK) Nr. 1107/2009 vajadzības gadījumā groza vai atceļ atļaujas, kas izsniegtas augu aizsardzības līdzekļiem, kuri satur darbīgo vielu diatomītu (diatomīta zemi).
   3. pants
   Pagarinājuma periods
   Ja dalībvalstis atbilstoši Regulas (EK) Nr. 1107/2009 46. pantam piešķir pagarinājumu, tas ir pēc iespējas īsāks un beidzas vēlākais 2015. gada 25. maijā.
   4. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 4. novembrī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (3)  Komisijas 2008. gada 18. decembra Direktīva 2008/127/EK, ar ko groza Padomes Direktīvu 91/414/EEK, lai tajā iekļautu vairākas darbīgās vielas (OV L 344, 20.12.2008., 89. lpp.).

      (4)  Komisijas 2004. gada 3. decembra Regula (EK) Nr. 2229/2004, ar ko nosaka turpmākus sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK 8. panta 2. punktā (OV L 379, 24.12.2004., 13. lpp.).

      (5)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      PIELIKUMS
      Īstenošanas regulas (ES) Nr. 540/2011 pielikuma A daļas 236. rindu attiecībā uz darbīgo vielu diatomītu (diatomīta zemi) aizstāj ar šādu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “236

                     Diatomīts (diatomīta zeme)

                        CAS Nr. 61790-53-2

                        CIPAC Nr. 647

                     Diatomīts (IUPAC nosaukuma nav)
                     Diatomīta zeme
                     Amorfs silīcija dioksīds
                     Silīcija dioksīds
                     Diatomīts

                     Šis līdzeklis ir 100 % diatomīta zeme.
                     Ne vairāk kā 0,1 % kristāliskā silīcija dioksīda daļiņu, kas diametrā nepārsniedz 50 μm

                     2009. gada 1. septembris

                     2019. gada 31. augusts

                     A   DAĻA
                     Var izmantot profesionāli lietotāji tikai telpās kā insekticīdu un akaricīdu.
                     B   DAĻA
                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par diatomītu (diatomīta zemi) (SANCO/2617/2008), un jo īpaši tā I un II papildinājumu, ko 2013. gada 3. oktobrī pabeidza Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstis īpašu vērību veltī lietotāju un strādnieku drošībai. Lietošanas nosacījumos vajadzības gadījumā paredz piemērotu individuālās aizsardzības un elpceļu aizsardzības līdzekļu izmantošanu. Vajadzības gadījumā lietošanas nosacījumos aizliedz strādnieku klātbūtni atbilstošu laika posmu pēc attiecīgā līdzekļa lietošanas, ņemot vērā šā līdzekļa radīto apdraudējumu.
                     Attiecīgās dalībvalstis gādā, lai ziņotāji Komisijai, dalībvalstīm un Iestādei ne vēlāk kā 2015. gada 25. nobvembrī iesniegtu informāciju par diatomīta (diatomīta zemes) toksiskumu ieelpojot, jo tad varēs apstiprināt tā robežvērtības izmantošanai darbā.”


title: Komisijas Īstenošanas regula (ES) 2015/1044 (2015. gada 30. jūnijs), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               1.7.2015

               LV

               Eiropas Savienības Oficiālais Vēstnesis

               L 167/67

         KOMISIJAS ĪSTENOŠANAS REGULA (ES) 2015/1044
   (2015. gada 30. jūnijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 30. jūnijā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  32,3

                  MA

                  147,7

                  MK

                  63,5

                  ZZ

                  81,2

                  0707 00 05

                  TR

                  106,1

                  ZZ

                  106,1

                  0709 93 10

                  TR

                  122,9

                  ZZ

                  122,6

                  0805 50 10

                  AR

                  115,4

                  BO

                  144,3

                  TR

                  102,0

                  UY

                  130,0

                  ZA

                  136,5

                  ZZ

                  125,6

                  0808 10 80

                  AR

                  86,7

                  BR

                  101,6

                  CL

                  126,4

                  NZ

                  149,4

                  US

                  109,6

                  ZA

                  125,2

                  ZZ

                  116,5

                  0809 10 00

                  IL

                  315,1

                  TR

                  253,8

                  ZZ

                  284,5

                  0809 29 00

                  TR

                  321,9

                  US

                  581,4

                  ZZ

                  451,7

                  0809 40 05

                  IL

                  221,0

                  ZZ

                  221,0

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 914/2011 ( 2011. gada 13. septembris ), ar kuru groza Regulu (ES) Nr. 605/2010, ar ko nosaka dzīvnieku un sabiedrības veselības un veterinārās sertifikācijas nosacījumus lietošanai pārtikā paredzēta svaigpiena un piena produktu ievešanai Eiropas Savienībā  Dokuments attiecas uz EEZ

text:
               14.9.2011

               LV

               Eiropas Savienības Oficiālais Vēstnesis

               L 237/1

         KOMISIJAS ĪSTENOŠANAS REGULA (ES) Nr. 914/2011
   (2011. gada 13. septembris),
   ar kuru groza Regulu (ES) Nr. 605/2010, ar ko nosaka dzīvnieku un sabiedrības veselības un veterinārās sertifikācijas nosacījumus lietošanai pārtikā paredzēta svaigpiena un piena produktu ievešanai Eiropas Savienībā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti cilvēku patēriņam (1), un jo īpaši tās 9. panta 4. punkta ievadfrāzi un b) apakšpunktu,
   tā kā:

               (1)

               2010. gada 2. jūlija Regulā (ES) Nr. 605/2010 (2), ar ko nosaka dzīvnieku un sabiedrības veselības un veterinārās sertifikācijas nosacījumus lietošanai pārtikā paredzēta svaigpiena un piena produktu ievešanai Eiropas Savienībā, ir noteikts, ka lietošanai pārtikā paredzētu svaigpiena un piena produktu sūtījumiem, ko atļauts importēt Savienībā, pievieno veselības sertifikātus, kuri sagatavoti pēc konkrētās preces parauga, kas norādīts II pielikuma 2. daļā (“veselības sertifikātu paraugi”).

               (2)

               Būtu jāprecizē, ka minētajā regulā noteiktā prasība par veselības sertifikātu paraugu izmantošanu neskar īpašas sertifikācijas prasības, kas paredzētas citos Savienības tiesību aktos par nolīgumiem, kuri noslēgti starp Savienību un trešām valstīm.

               (3)

               Veselības sertifikātu paraugos ir norādīti to preču kodi, uz kurām attiecas Regula (ES) Nr. 605/2010, pamatojoties uz tarifu nomenklatūras preču aprakstīšanas un kodēšanas harmonizēto sistēmu (“HS kodi”), kuru uztur Pasaules Muitas organizācija (PMO).

               (4)

               Dažiem piena produktiem, uz kuriem attiecas Regula (ES) Nr. 605/2010, neatbilst veselības sertifikātu paraugos iekļautie preču kodi. Lai veselības sertifikātu paraugos šīs preces varētu precīzāk identificēt, minētie paraugi būtu jāgroza un jāpievieno trūkstošie HS kodi, jo īpaši attiecībā uz HS kodiem 35.01 un 35.02 (kazeīns, kazeināti un albumīni).

               (5)

               Turklāt veselības sertifikātu paraugos būtu jāprecizē, ka prasības attiecībā uz antibiotiku atliekām, piesārņotājiem un pesticīdu atliekām var pamatoties uz tādu oficiālu monitoringa programmu atzinumiem, kas ir vismaz līdzvērtīgas Savienības tiesību aktos noteiktajām.

               (6)

               Savienības tiesību aktu skaidrības un pārredzamības labad minētie veselības sertifikātu paraugi būtu jāaizstāj ar šīs regulas pielikumā iekļautajiem veselības sertifikātu paraugiem.

               (7)

               Tāpēc būtu attiecīgi jāgroza Regula (ES) Nr. 605/2010.

               (8)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulu (ES) Nr. 605/2010 groza šādi:

               1)

               regulas 1. pantā pievieno šādu otro daļu:
               “Šo regulu piemēro, neskarot nekādas īpašas sertifikācijas prasības, kas paredzētas citos Savienības tiesību aktos vai nolīgumos, kurus Savienība noslēgusi ar trešām valstīm.”;

               2)

               regulas II pielikumu groza saskaņā ar šīs regulas pielikumu.

         2. pants
   Pārejas periodā līdz 2011. gada 30. novembrim svaigpiena un piena produktu sūtījumus, attiecībā uz kuriem atbilstīgi veselības sertifikāti ir izsniegti saskaņā ar Regulu (ES) Nr. 605/2010 pirms šīs regulas stāšanās spēkā, var turpināt ievest Savienībā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 13. septembrī

            Komisijas vārdā –

            priekšsēdētājs

         José Manuel BARROSO

      (1)  OV L 18, 23.1.2003., 11. lpp.

      (2)  OV L 175, 10.7.2010., 1. lpp.

      PIELIKUMS
      Regulas (ES) Nr. 605/2010 II pielikuma 2. un 3. daļu aizstāj ar šādām:

         “2. DAĻA

               Paraugs “Milk-RM”

            Veselības sertifikāts svaigpienam, kas iegūts Komisijas Regulas (ES) Nr. 605/2010 I pielikuma A slejā apstiprinātās trešās valstīs vai šo valstu daļās un ko Eiropas Savienībā pirms lietošanas pārtikā ir paredzēts pārstrādāt

               Paraugs “Milk-RMP”

            Veselības sertifikāts no svaigpiena iegūtiem, lietošanai pārtikā paredzētiem piena produktiem, ko Eiropas Savienībā paredzēts importēt no Regulas (ES) Nr. 605/2010 I pielikuma A slejā apstiprinātām trešām valstīm vai to daļām

               Paraugs “Milk-HTB”

            Veselības sertifikāts no govs, aitas, kazas un bifeļa piena iegūtiem, lietošanai pārtikā paredzētiem piena produktiem, ko Eiropas Savienībā paredzēts importēt no Regulas (ES) Nr. 605/2010 I pielikuma B slejā apstiprinātām trešām valstīm vai to daļām

               Paraugs “Milk-HTC”

            Veselības sertifikāts lietošanai pārtikā paredzētiem piena produktiem, ko Eiropas Savienībā paredzēts importēt no Regulas (ES) Nr. 605/2010 I pielikuma C slejā apstiprinātām trešām valstīm vai to daļām

         3. DAĻA

               Paraugs “Milk-T/S”

            Dzīvnieku veselības sertifikāts lietošanai pārtikā paredzētam svaigpienam vai piena produktiem, kas paredzēti [tranzītam caur Eiropas Savienību]/[uzglabāšanai Eiropas Savienībā] (1) (2)


title: Komisijas Īstenošanas regula (ES) Nr. 1136/2013 ( 2013. gada 12. novembris ), ar ko attiecībā uz apstiprinājuma perioda pagarināšanu darbīgajām vielām klotianidīnam, dimoksistrobīnam, oksamilam un petoksamīdam groza Īstenošanas regulu (ES) Nr. 540/2011  Dokuments attiecas uz EEZ

text:
               13.11.2013

               LV

               Eiropas Savienības Oficiālais Vēstnesis

               L 302/34

         KOMISIJAS ĪSTENOŠANAS REGULA (ES) Nr. 1136/2013
   (2013. gada 12. novembris),
   ar ko attiecībā uz apstiprinājuma perioda pagarināšanu darbīgajām vielām klotianidīnam, dimoksistrobīnam, oksamilam un petoksamīdam groza Īstenošanas regulu (ES) Nr. 540/2011
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
   tā kā:

               (1)

               Komisijas Īstenošanas regulas (ES) Nr. 540/2011 (2) pielikuma A daļā noteiktas darbīgās vielas, kuras uzskata par apstiprinātām saskaņā ar Regulu (EK) Nr. 1107/2009.

               (2)

               Darbīgās vielas klotianidīna, dimoksistrobīna, oksamila un petoksamīda apstiprināšanas termiņš beigsies laikā no 2016. gada 31. jūlija līdz 2016. gada 30. septembrim. Ir iesniegti pieteikumi par šo darbīgo vielu apstiprinājumu atjaunošanu. Komisijas Īstenošanas regulā (ES) Nr. 844/2012 (3) noteiktās prasības attiecas uz šīm darbīgajām vielām, tādēļ nepieciešams pieteikuma iesniedzējiem dot pietiekami ilgu laiku, lai pabeigtu atjaunošanas procedūru saskaņā ar minēto regulu. Tādējādi šo darbīgo vielu apstiprinājumi, visdrīzāk, zaudēs spēku, pirms tiks pieņemts lēmums par to atjaunošanu. Tādēļ ir jāpagarina to apstiprinājuma derīguma termiņi.

               (3)

               Tādēļ būtu attiecīgi jāgroza Īstenošanas regula (ES) Nr. 540/2011.

               (4)

               Attiecībā uz mērķi, kas izvirzīts Regulas (EK) Nr. 1107/2009 17. panta pirmajā daļā, gadījumos, kad ne vēlāk kā 30 mēnešu laikā pirms šīs regulas pielikumā noteiktā attiecīgā termiņa beigu datuma nav iesniegta papildu dokumentācija saskaņā ar Īstenošanas regulu (ES) Nr. 844/2012, Komisija termiņa beigas nosaka tajā pašā datumā, kāds bijis noteikts pirms šīs regulas pieņemšanas, vai agrākajā iespējamajā datumā pēc tās pieņemšanas.

               (5)

               Attiecībā uz mērķi, kas izvirzīts Regulas (EK) Nr. 1107/2009 17. panta pirmajā daļā, gadījumos, kad Komisija pieņem regulu, kurā noteikts, ka kādai šīs regulas pielikumā minētai darbīgajai vielai nav atjaunots apstiprinājums, jo nav izpildīti apstiprinājuma kritēriji, Komisija termiņa beigas nosaka vai nu tajā pašā datumā, kāds bijis noteikts pirms šīs regulas pieņemšanas, vai regulas spēkā stāšanās datumā, izvēloties attiecīgo vēlāko datumu, ja vien nav atjaunots darbīgās vielas apstiprinājums.

               (6)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 12. novembrī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (3)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

      PIELIKUMS
      Īstenošanas regulas (ES) Nr. 540/2011 pielikuma A daļu groza šādi:

                  1)

                  sestajā ailē “Apstiprināšanas termiņa beigas” attiecībā uz 116. ierakstu par oksamilu datumu “2016. gada 31. jūlijs” aizstāj ar “2018. gada 31. janvāris”;

                  2)

                  sestajā ailē “Apstiprināšanas termiņa beigas” attiecībā uz 121. ierakstu par klotianidīnu datumu “2016. gada 31. jūlijs” aizstāj ar “2018. gada 31. janvāris”;

                  3)

                  sestajā ailē “Apstiprināšanas termiņa beigas” attiecībā uz 122. ierakstu par petoksamīdu datumu “2016. gada 31. jūlijs” aizstāj ar “2018. gada 31. janvāris”;

                  4)

                  sestajā ailē “Apstiprināšanas termiņa beigas” attiecībā uz 128. ierakstu par dimoksistrobīnu datumu “2016. gada 30. septembris” aizstāj ar “2018. gada 31. janvāris”.


title: Komisijas Īstenošanas regula (ES) Nr. 1197/2012 ( 2012. gada 13. decembris ), ar ko attiecībā uz apstiprinājuma perioda pagarināšanu darbīgajām vielām acetamiprīdam, alfa cipermetrīnam, Ampelomyces quisqualis celmam AQ 10, benalaksilam, bifenazātam, bromoksinilam, hlorprofāmam, desmedifāmam, etoksazolam, Gliocladium catenulatum celmam J1446, imazosulfuronam, laminarīnam, mepanipirīmam, metoksifenozīdam, milbemektīnam, fenmedifāmam, Pseudomonas chlororaphis celmam MA 342, hinoksifēnam, S-metolahloram, tepraloksidīmam, tiakloprīdam, tirāmam un cirāmam groza Īstenošanas regulu (ES) Nr. 540/2011 Dokuments attiecas uz EEZ

text:
               14.12.2012

               LV

               Eiropas Savienības Oficiālais Vēstnesis

               L 342/27

         KOMISIJAS ĪSTENOŠANAS REGULA (ES) Nr. 1197/2012
   (2012. gada 13. decembris),
   ar ko attiecībā uz apstiprinājuma perioda pagarināšanu darbīgajām vielām acetamiprīdam, alfa cipermetrīnam, Ampelomyces quisqualis celmam AQ 10, benalaksilam, bifenazātam, bromoksinilam, hlorprofāmam, desmedifāmam, etoksazolam, Gliocladium catenulatum celmam J1446, imazosulfuronam, laminarīnam, mepanipirīmam, metoksifenozīdam, milbemektīnam, fenmedifāmam, Pseudomonas chlororaphis celmam MA 342, hinoksifēnam, S-metolahloram, tepraloksidīmam, tiakloprīdam, tirāmam un cirāmam groza Īstenošanas regulu (ES) Nr. 540/2011
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
   tā kā:

               (1)

               Komisijas 2011. gada 25. maija Īstenošanas regulas (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (2), pielikuma A daļā ir norādītas darbīgās vielas, ko uzskata par apstiprinātām saskaņā ar Regulu (EK) Nr. 1107/2009.

               (2)

               Laikposmā no 2014. gada 31. jūlija līdz 2015. gada 30. novembrim beigsies apstiprinājums darbīgajām vielām acetamiprīdam, alfa cipermetrīnam, Ampelomyces quisqualis celmam AQ 10, benalaksilam, bifenazātam, bromoksinilam, hlorprofāmam, desmedifāmam, etoksazolam, Gliocladium catenulatum celmam J1446, imazosulfuronam, laminarīnam, mepanipirīmam, metoksifenozīdam, milbemektīnam, fenmedifāmam, Pseudomonas chlororaphis celmam MA 342, hinoksifēnam, S-metolahloram, tepraloksidīmam, tiakloprīdam, tirāmam un cirāmam. Ir iesniegti pieteikumi par šo darbīgo vielu apstiprinājumu atjaunošanu. Tā kā uz šīm darbīgajām vielām attieksies prasības, kas noteiktas ar Komisijas 2012. gada 18. septembra Īstenošanas regulu (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (3), apstiprinājuma atjaunošanas procedūras pabeigšanai saskaņā ar minēto regulu ir nepieciešams atvēlēt pietiekamu laiku. Tādējādi šo darbīgo vielu apstiprinājums, visdrīzāk, zaudētu spēku, pirms būtu pieņemts lēmums par tā atjaunošanu. Tādēļ ir nepieciešams atlikt šo vielu apstiprinājuma periodu beigu termiņu.

               (3)

               Tādēļ Īstenošanas regula (ES) Nr. 540/2011 būtu attiecīgi jāgroza.

               (4)

               Attiecībā uz mērķi, kas izvirzīts Regulas (EK) Nr. 1107/2009 17. panta pirmajā daļā, gadījumos, kur pirms šīs regulas pielikumā noteiktā attiecīgā termiņa beigu datuma 30 mēnešu laikā nav iesniegta papildu dokumentācija saskaņā ar Īstenošanas regulu (ES) Nr. 844/2012, Komisija termiņa beigas nosaka tajā pašā datumā, kāds bijis noteikts pirms šīs regulas, vai agrākajā iespējamajā datumā pēc tās.

               (5)

               Attiecībā uz mērķi, kas izvirzīts Regulas (EK) Nr. 1107/2009 17. panta pirmajā daļā, gadījumos, kur Komisija pieņem regulu, kurā noteikts, ka kādai šīs regulas pielikumā minētai darbīgai vielai nav atjaunots apstiprinājums, jo nav izpildīti apstiprinājuma kritēriji, Komisija termiņa beigas, izvēloties attiecīgo vēlāko datumu, noteic vai nu tajā pašā datumā, kāds bijis noteikts pirms šīs regulas pieņemšanas, vai regulas pieņemšanas datumā, ja vien nav atjaunots darbīgās vielas apstiprinājums.

               (6)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 13. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 153, 11.6.2011., 1. lpp.

      (3)  OV L 252, 19.9.2012., 26. lpp.

      PIELIKUMS
      Īstenošanas regulas (ES) Nr. 540/2011 pielikuma A daļu groza šādi:

                  1)

                  sestajā slejā “apstiprināšanas termiņa beigas” attiecībā uz 73. ierakstu “tirams”2014. gada 31. jūlija datumu aizstāj ar 2017. gada 30. aprīli;

                  2)

                  sestajā slejā “apstiprināšanas termiņa beigas” attiecībā uz 74. ierakstu “cirams”2014. gada 31. jūlija datumu aizstāj ar 2017. gada 30. aprīli;

                  3)

                  sestajā slejā “apstiprināšanas termiņa beigas” attiecībā uz 82. ierakstu “hinoksifēns”2014. gada 31. augusta datumu aizstāj ar 2017. gada 30. aprīli;

                  4)

                  sestajā slejā “apstiprināšanas termiņa beigas” attiecībā uz 89. ierakstu “Pseudomonas chlororaphis. Celms – MA 342”2014. gada 30. septembra datumu aizstāj ar 2017. gada 30. aprīli;

                  5)

                  sestajā slejā “apstiprināšanas termiņa beigas” attiecībā uz 90. ierakstu “mepanipirīms”2014. gada 30. septembra datumu aizstāj ar 2017. gada 30. aprīli;

                  6)

                  sestajā slejā “apstiprināšanas termiņa beigas” attiecībā uz 91. ierakstu “acetamiprīds”2014. gada 31. decembra datumu aizstāj ar 2017. gada 30. aprīli;

                  7)

                  sestajā slejā “apstiprināšanas termiņa beigas” attiecībā uz 92. ierakstu “tiakloprīds”2014. gada 31. decembra datumu aizstāj ar 2017. gada 30. aprīli;

                  8)

                  sestajā slejā “apstiprināšanas termiņa beigas” attiecībā uz 78. ierakstu “hlorpropāms”2015. gada 31. janvāra datumu aizstāj ar 2017. gada 31. jūliju;

                  9)

                  sestajā slejā “apstiprināšanas termiņa beigas” attiecībā uz 83. ierakstu “alfa cipermetrīns”2015. gada 28. februāra datumu aizstāj ar 2017. gada 31. jūliju;

                  10)

                  sestajā slejā “apstiprināšanas termiņa beigas” attiecībā uz 84. ierakstu “benalaksils”2015. gada 28. februāra datumu aizstāj ar 2017. gada 31. jūliju;

                  11)

                  sestajā slejā “apstiprināšanas termiņa beigas” attiecībā uz 85. ierakstu “bromoksinils”2015. gada 28. februāra datumu aizstāj ar 2017. gada 31. jūliju;

                  12)

                  sestajā slejā “apstiprināšanas termiņa beigas” attiecībā uz 86. ierakstu “desmedifams”2015. gada 28. februāra datumu aizstāj ar 2017. gada 31. jūliju;

                  13)

                  sestajā slejā “apstiprināšanas termiņa beigas” attiecībā uz 88. ierakstu “fenmedifāms”2015. gada 28. februāra datumu aizstāj ar 2017. gada 31. jūliju;

                  14)

                  sestajā slejā “apstiprināšanas termiņa beigas” attiecībā uz 93. ierakstu “Ampelomyces quisqualis. Celms: AQ 10”2015. gada 31. marta datumu aizstāj ar 2017. gada 31. jūliju;

                  15)

                  sestajā slejā “apstiprināšanas termiņa beigas” attiecībā uz 94. ierakstu “imazosulfurons”2015. gada 31. marta datumu aizstāj ar 2017. gada 31. jūliju;

                  16)

                  sestajā slejā “apstiprināšanas termiņa beigas” attiecībā uz 95. ierakstu “laminarīns”2015. gada 31. marta datumu aizstāj ar 2017. gada 31. jūliju;

                  17)

                  sestajā slejā “apstiprināšanas termiņa beigas” attiecībā uz 96. ierakstu “metoksifenozīds”2015. gada 31. marta datumu aizstāj ar 2017. gada 31. jūliju;

                  18)

                  sestajā slejā “apstiprināšanas termiņa beigas” attiecībā uz 97. ierakstu “S-metolahlors”2015. gada 31. marta datumu aizstāj ar 2017. gada 31. jūliju;

                  19)

                  sestajā slejā “apstiprināšanas termiņa beigas” attiecībā uz 98. ierakstu “Gliocladium catenulatum. Celms: J1446”2015. gada 31. marta datumu aizstāj ar 2017. gada 31. jūliju;

                  20)

                  sestajā slejā “apstiprināšanas termiņa beigas” attiecībā uz 99. ierakstu “etoksazols”2015. gada 31. maija datumu aizstāj ar 2017. gada 31. jūliju;

                  21)

                  sestajā slejā “apstiprināšanas termiņa beigas” attiecībā uz 100. ierakstu “tepraloksidīms”2015. gada 31. maija datumu aizstāj ar 2017. gada 31. jūliju;

                  22)

                  sestajā slejā “apstiprināšanas termiņa beigas” attiecībā uz 109. ierakstu “bifenazāts”2015. gada 30. novembra datumu aizstāj ar 2017. gada 31. jūliju;

                  23)

                  sestajā slejā “apstiprināšanas termiņa beigas” attiecībā uz 110. ierakstu “milbemektīns”2015. gada 30. novembra datumu aizstāj ar 2017. gada 31. jūliju.


title: Komisijas Īstenošanas regula (ES) Nr. 666/2012 ( 2012. gada 20. jūlijs ), ar ko groza Regulas (EK) Nr. 2092/2004, (EK) Nr. 793/2006, (EK) Nr. 1914/2006, (EK) Nr. 1120/2009, (EK) Nr. 1121/2009, (EK) Nr. 1122/2009, (ES) Nr. 817/2010 un (ES) Nr. 1255/2010 attiecībā uz paziņošanas pienākumiem lauksaimniecības tirgu kopīgā organizācijā un tiešā atbalsta shēmām lauksaimniekiem

text:
               21.7.2012

               LV

               Eiropas Savienības Oficiālais Vēstnesis

               L 194/3

         KOMISIJAS ĪSTENOŠANAS REGULA (ES) Nr. 666/2012
   (2012. gada 20. jūlijs),
   ar ko groza Regulas (EK) Nr. 2092/2004, (EK) Nr. 793/2006, (EK) Nr. 1914/2006, (EK) Nr. 1120/2009, (EK) Nr. 1121/2009, (EK) Nr. 1122/2009, (ES) Nr. 817/2010 un (ES) Nr. 1255/2010 attiecībā uz paziņošanas pienākumiem lauksaimniecības tirgu kopīgā organizācijā un tiešā atbalsta shēmām lauksaimniekiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 192. panta 2. punktu saistībā ar tās 4. pantu,
   ņemot vērā Padomes 2009. gada 19. janvāra Regulu (EK) Nr. 73/2009, ar ko paredz kopējus noteikumus tiešā atbalsta shēmām lauksaimniekiem saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (2), un jo īpaši tās 142. panta q) punktu,
   tā kā:

               (1)

               Komisijas 2009. gada 31. augusta Regulā (EK) Nr. 792/2009, ar ko nosaka kārtību, kādā dalībvalstis Komisijai paziņo informāciju un dokumentus, kas pieprasīti, īstenojot tirgu kopīgo organizāciju, tiešo maksājumu režīmu, lauksaimniecības produktu veicināšanas pasākumus, kā arī režīmus, ko piemēro attālākajiem reģioniem un Egejas jūras nelielajām salām (3), izklāstīti vienoti noteikumi par to, kā dalībvalstu kompetentās iestādes paziņo Komisijai informāciju un ziņo par dokumentiem. Šajos noteikumos jo īpaši ir ietverts dalībvalstu pienākums izmantot informācijas sistēmas, kuras Komisija nodevusi to rīcībā, un to iestāžu un privātpersonu piekļuves tiesību validēšana, kam atļauts sūtīt paziņojumus. Turklāt minētajā regulā noteikti kopīgi principi, kas attiecas uz informācijas sistēmām, lai tās garantētu dokumentu autentiskumu, integritāti un salasāmību ilgtermiņā un nodrošinātu personas datu aizsardzību.

               (2)

               Atbilstīgi Regulai (EK) Nr. 792/2009 pienākums izmantot informācijas sistēmas saskaņā ar minēto regulu ir jāparedz regulās, ar kurām nosaka konkrētu paziņošanas pienākumu.

               (3)

               Komisija ir izstrādājusi informācijas sistēmu, kas ļauj elektroniski pārvaldīt dokumentus un procedūras gan tās iekšējā darba procedūrā, gan attiecībās ar iestādēm, kas iesaistītas kopējā lauksaimniecības politikā.

               (4)

               Tiek uzskatīts, ka vairākus paziņošanas pienākumus var izpildīt, izmantojot minēto sistēmu saskaņā ar Regulu (EK) Nr. 792/2009, jo īpaši tos, kas paredzēti Komisijas 2004. gada 8. decembra Regulā (EK) Nr. 2092/2004, ar ko paredz sīki izstrādātus noteikumus importa tarifu kvotas piemērošanai Šveices izcelsmes žāvētai atkaulotai liellopu gaļai (4), 2006. gada 12. aprīļa Regulā (EK) Nr. 793/2006, ar kuru paredz atsevišķus sīki izstrādātus noteikumus par to, kā īstenot Padomes Regulu (EK) Nr. 247/2006, ar ko ievieš īpašus pasākumus lauksaimniecības jomā attālākajiem Eiropas Savienības reģioniem (5), 2006. gada 20. decembra Regulā (EK) Nr. 1914/2006, ar kuru paredz sīki izstrādātus noteikumus par to, kā piemērot Padomes Regulu (EK) Nr. 1405/2006, ar ko nosaka īpašus pasākumus lauksaimniecībā par labu Egejas jūras nelielajām salām (6), 2009. gada 29. oktobra Regulā (EK) Nr. 1120/2009, ar ko nosaka sīki izstrādātus noteikumus par to, kā īstenot vienotā maksājuma shēmu, kura paredzēta III sadaļā Padomes Regulā (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem (7), 2009. gada 29. oktobra Regulā (EK) Nr. 1121/2009, ar ko nosaka sīki izstrādātus noteikumus Padomes Regulas (EK) Nr. 73/2009 IV un V sadaļā paredzēto noteikumu piemērošanai atbalsta shēmām lauksaimniekiem (8), 2009. gada 30. novembra Regulā (EK) Nr. 1122/2009, ar ko paredz sīki izstrādātus noteikumus, lai īstenotu Padomes Regulu (EK) Nr. 73/2009 attiecībā uz savstarpēju atbilstību, modulāciju un integrēto administrēšanas un kontroles sistēmu saskaņā ar minētajā regulā paredzētajām tiešā atbalsta shēmām lauksaimniekiem, kā arī, lai īstenotu Padomes Regulu (EK) Nr. 1234/2007 attiecībā uz savstarpēju atbilstību saskaņā ar vīna nozarē paredzēto atbalsta shēmu (9), 2010. gada 16. septembra Regulā (ES) Nr. 817/2010, ar ko nosaka sīki izstrādātus noteikumus saskaņā ar Padomes Regulu (EK) Nr. 1234/2007 attiecībā uz prasībām eksporta kompensāciju piešķiršanai saistībā ar dzīvu liellopu labturību pārvadāšanas laikā (10) un 2010. gada 22. decembra Regulā (ES) Nr. 1255/2010, ar ko paredz sīki izstrādātus noteikumus par to, kā piemēro importa tarifa kvotas “baby beef” produktiem, kuru izcelsme ir Bosnijā un Hercegovinā, Horvātijā, Bijušajā Dienvidslāvijas Maķedonijas Republikā, Melnkalnē un Serbijā (11).

               (5)

               Efektīvas administratīvās pārvaldības labad un ņemot vērā pieredzi, dažus paziņojumus vajadzētu vai nu vienkāršot un norādīt, vai dzēst to saturu minētajās regulās.

               (6)

               Tādēļ attiecīgi jāgroza Regulas (EK) Nr. 2092/2004, (EK) Nr. 793/2006, (EK) Nr. 1914/2006, (EK) Nr. 1120/2009, (EK) Nr. 1121/2009, (EK) Nr. 1122/2009, (ES) Nr. 817/2010 un (ES) Nr. 1255/2010.

               (7)

               Šajā regulā paredzētie pasākumi ir saskaņā ar Tiešo maksājumu pārvaldības komitejas un Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 2092/2004 groza šādi:

               (1)

               regulas 7.a panta 2. un 3. punktu aizstāj ar šādu:
               "2.   Dalībvalstis paziņo Komisijai informāciju par produktu daudzumu, kāds ir laists brīvā apgrozībā, saskaņā ar Regulas (EK) Nr. 1301/2006 4. pantu.
               3.   Šā panta 1. punktā minētos paziņojumus sagatavo saskaņā ar Komisijas Regulu (EK) Nr. 792/2009 (12) un izmanto produktu kategorijas, kas norādītas Regulas (EK) Nr. 382/2008 V pielikumā.

               (2)

               regulas IV, V un VI pielikumu svītro.

         2. pants
   Regulu (EK) Nr. 793/2006 groza šādi:

               (1)

               regulas 47. pantā pievieno šādu 3. punktu:
               "3.   Šajā pantā minētos paziņojumus sniedz saskaņā ar Komisijas Regulu (EK) Nr. 792/2009 (13).

               (2)

               regulas 48. pantā pievieno šādu 3. punktu:
               "3.   Regulas (EK) Nr. 247/2006 28. panta 1. un 2. punktā minētos paziņojumus un ziņojumus sniedz saskaņā ar Komisijas Regulu (EK) Nr. 792/2009."

         3. pants
   Regulu (EK) Nr. 1914/2006 groza šādi:

               (1)

               regulas 32. pantā pievieno šādu 3. punktu:
               "3.   Šajā pantā minētos paziņojumus sniedz saskaņā ar Komisijas Regulu (EK) Nr. 792/2009 (14).

               (2)

               regulas 33. pantā pievieno šādu 3. punktu:
               "3.   Regulas (EK) Nr. 1405/2006 17. panta 1. un 2. punktā minētos paziņojumus un ziņojumus sniedz saskaņā ar Komisijas Regulu (EK) Nr. 792/2009."

         4. pants
   Regulā (EK) Nr. 1120/2009 iekļauj šādu 51.a pantu:

      “51.a pants
      Šajā regulā minētos paziņojumus, izņemot 51. panta 4. punktā minētos paziņojumus, sniedz saskaņā ar Komisijas Regulu (EK) Nr. 792/2009 (15).
      Regulas 51. panta 3. punktā minētos paziņojumus sniedz saskaņā ar Komisijas Regulu (EK) Nr. 792/2009 tikai sākot no 2013. gada 1. janvāra.

   5. pants
   Regulu (EK) Nr. 1121/2009 groza šādi:

               (1)

               regulas 4. panta 1. punktu groza šādi:

                           a)

                           minētā punkta a) apakšpunkta i) daļas pirmo, otro un trešo ievilkumu svītro;

                           b)

                           minētā punkta b) apakšpunktu svītro;

                           c)

                           minētā punkta c) apakšpunktu groza šādi:

                                       i)

                                       minētā apakšpunkta i) daļā pirmo un otro ievilkumu svītro,

                                       ii)

                                       minētā apakšpunkta ii) daļu svītro;

                           d)

                           minētā punkta d) un e) apakšpunktu svītro;

               (2)

               iekļauj šādu 94.a pantu:
               “94.a pants
               Šajā regulā minētos paziņojumus sniedz saskaņā ar Komisijas Regulu (EK) Nr. 792/2009 (16).

         6. pants
   Regulas (EK) Nr. 1122/2009 84. panta 6. punktu aizstāj ar šādu:

      "6.   Regulas 40. panta 2. un 5. punktā minētos paziņojumus sniedz saskaņā ar Komisijas Regulu (EK) Nr. 792/2009 (17).

   7. pants
   Regulas (EK) Nr. 817/2010 8. pantam pievieno šādu daļu:

      "Šajā regulā minētos paziņojumus sniedz saskaņā ar Komisijas Regulu (EK) Nr. 792/2009 (18).

   8. pants
   Regulu (ES) Nr. 1255/2010 groza šādi:

               (1)

               regulas 8. panta 2. un 3. punktu aizstāj ar šādu:
               "2.   Dalībvalstis paziņo Komisijai informāciju par produktu daudzumu, kāds ir laists brīvā apgrozībā, saskaņā ar Regulas (EK) Nr. 1301/2006 4. pantu.
               3.   Šā panta 1. punktā minētos paziņojumus sagatavo saskaņā ar Komisijas Regulu (EK) Nr. 792/2009 (19) un izmanto produktu kategorijas, kas norādītas Regulas (EK) Nr. 382/2008 V pielikumā.

               (2)

               regulas VIII, IX un X pielikumu svītro.

         9. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 16. augusta. Tomēr 1. un 8. pantu piemēro no 2013. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 20. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 30, 31.1.2009., 16. lpp.

      (3)  OV L 228, 1.9.2009., 3. lpp.

      (4)  OV L 362, 9.12.2004., 4. lpp.

      (5)  OV L 145, 31.5.2006., 1. lpp.

      (6)  OV L 365, 21.12.2006., 64. lpp.

      (7)  OV L 316, 2.12.2009., 1. lpp.

      (8)  OV L 316, 2.12.2009., 27. lpp.

      (9)  OV L 316, 2.12.2009., 65. lpp.

      (10)  OV L 245, 17.9.2010., 16. lpp.

      (11)  OV L 342, 28.12.2010., 1. lpp.

      (12)  OV L 228, 1.9.2009., 3. lpp.";

      (13)  OV L 228, 1.9.2009., 3. lpp.";

      (14)  OV L 228, 1.9.2009., 3. lpp.";

      (15)  OV L 228, 1.9.2009., 3. lpp."

      (16)  OV L 228, 1.9.2009., 3. lpp."

      (17)  OV L 228, 1.9.2009., 3. lpp."

      (18)  OV L 228, 1.9.2009., 3. lpp."

      (19)  OV L 228, 1.9.2009., 3. lpp.";